**DĖL ROKIŠKIO RAJONO SAVIVALDYBĖS TARYBOS 2022 M. SPALIO 28 D. SPRENDIMO NR. TS-240 „DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE” PAKEITIMO**

2023 m. birželio 29 d. Nr. TS-

Rokiškis

Rokiškio rajono savivaldybės taryba nusprendžia:

1. Pakeisti:
	1. Rokiškio rajono savivaldybės tarybos 2022 m. spalio 28 d. sprendimo Nr. TS-240 „Dėl Rokiškio rajono savivaldybės turto perdavimo valdyti, naudoti ir disponuoti juo patikėjimo teise“ 2 priede patvirtintą turto, perduodamo Rokiškio rajono savivaldybės administracijai patikėjimo teise sąrašą ir išbraukti 1100 ir 1102 punktus;
	2. Rokiškio rajono savivaldybės tarybos 2022 m. spalio 28 d. sprendimo Nr. TS-240 „Dėl Rokiškio rajono savivaldybės turto perdavimo valdyti, naudoti ir disponuoti juo patikėjimo teise“ 2 punktą ir jį išdėstyti taip:

„2. Perduoti, neterminuotai valdyti, naudoti ir disponuoti juo patikėjimo teise bei apskaityti įstaigos balanse, Rokiškio rajono savivaldybės administracijai, kodas 188772248, kurios registruota buveinė yra Sąjūdžio a. 1, Rokiškyje, Rokiškio rajono savivaldybei nuosavybės teise priklausantį turtą, (2 priedas):

2.1. 1-1645 punktuose nurodyto turto bendra įsigijimo balansinė vertė 2022 m. spalio 31 d 74931147,90 Eur, bendra turto likutinė vertė 2022 m. spalio 31 d. – 51743496,05 Eur;

2.2. 1646-1680 punktuose nurodyto turto bendra įsigijimo balansinė vertė 2023 m. kovo 31 d. – 827553,01 Eur., bendra turto likutinė vertė 2023 m. kovo 31 d. – 713585,86 Eur.“

2. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TARYBOS 2022 M. SPALIO 28 D. SPRENDIMO NR. TS-240 „DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE” PAKEITIMO**

**AIŠKINAMASIS RAŠTAS**

2023-06-29

Projekto rengėjas – Turto valdymo ir ūkio skyriaus vedėjos pavaduotoja Gailutė Vaikutienė

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė

|  |  |  |
| --- | --- | --- |
| 1. | Sprendimo projekto tikslas ir uždaviniai | Panaikinti Rokiškio rajono savivaldybės administracijos patikėjimo teisę turtui, kurio Rokiškio rajono savivaldybės administracija nenaudoja. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Naujos teisinio reguliavimo nuostatos nesiūlomos. |
| 3. | Laukiami rezultatai | Užtikrintas efektyvus Rokiškio rajono savivaldybės nekilnojamo turto panaudojimas. |
| 4.  | Lėšų poreikis ir šaltiniai | Nėra. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | 2022 m. spalio 28 d. sprendimu Nr. TS-240 „Dėl Rokiškio rajono savivaldybės turto perdavimo valdyti, naudoti ir disponuoti juo patikėjimo teise“ turtas, kuriam nebuvo priskirtas valdytojas, perduotas valdyti, naudotis ir disponuoti juo patikėjimo teise Rokiškio rajono savivaldybės administracijai. Šiuo sprendimo projektu siūloma turtui: kitiems inžineriniams statiniams–lauko tualetui (2 priede pažymėtas punktu Nr. 1100) ir nuotekų šalinimo tinklams–drenažui (2 priede pažymėtas punktu Nr. 1102) panaikinti patikėjimo teisę Rokiškio rajono savivaldybės administracijai, kadangi inžinerinis statinys–lauko tualetas nereikalingas Rokiškio rajono savivaldybės administracijos funkcijoms vykdyti, o nuotekų šalinimo tinklai–drenažas yra Panemunėlio universalaus daugiafunkcio centro teritorijoje, todėl tikslinga būtų panaikinus patikėjimo teisę Rokiškio rajono savivaldybės administracijai – nuotekų šalinimo tinklus–drenažą perduoti kitam patikėtiniui.  |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | „~~2. Perduoti, neterminuotai valdyti, naudoti ir disponuoti juo patikėjimo teise bei apskaityti įstaigos balanse, Rokiškio rajono savivaldybės administracijai, kodas 188772248, kurios registruota buveinė yra Respublikos g. 94, Rokiškyje, Rokiškio rajono savivaldybei nuosavybės teise priklausantį turtą, (2 priedas):~~* 1. ~~kurio bendra įsigijimo balansinė vertė 2022 m. spalio 31 d 74940854,90 Eur, bendra turto likutinė vertė 2022 m. spalio 31 d. – 51752709,00 Eur;~~
	2. ~~1.2. papunktyje nurodyto turto bendra įsigijimo balansinė vertė 2023 m. kovo 31 d. – 827553,01 Eur., bendra turto likutinė vertė 2023 m. kovo 31 d. – 713585,86 Eur.“~~

„2. Perduoti, neterminuotai valdyti, naudoti ir disponuoti juo patikėjimo teise bei apskaityti įstaigos balanse, Rokiškio rajono savivaldybės administracijai, kodas 188772248, kurios registruota buveinė yra Sąjūdžio a. 1, Rokiškyje, Rokiškio rajono savivaldybei nuosavybės teise priklausantį turtą, (2 priedas):2.1. 1-1645 punktuose nurodyto turto bendra įsigijimo balansinė vertė 2022 m. spalio 31 d 74931147,90 Eur, bendra turto likutinė vertė 2022 m. spalio 31 d. – 51743496,05 Eur;2.2. 1646-1680 punktuose nurodyto turto bendra įsigijimo balansinė vertė 2023 m. kovo 31 d. – 827553,01 Eur., bendra turto likutinė vertė 2023 m. kovo 31 d. – 713585,86 Eur.“ |